Ένα μοναδικό φαινόμενο αντίκρυσαν οι κάτοικοι του Ρεθύμνου: Ο δήμος ασφαλτόστρωσε έναν δρόμο αλλά δεν ειδοποίησε τους περίοικους να απομακρύνουν τα ΙΧ τους.

Έτσι οι υπεύθυνοι αποφάσισαν να συνεχίσουν κανονικά τις εργασίες, αφήνοντας… κενά εκεί όπου ήταν παρκαρισμένα Ι.Χ και κάδοι.

Το περιστατικό συνέβη στην οδό Επ. Μαρούλη. Όπως καταγγέλλουν οι κάτοικοι της περιοχής οι δημοτικές αρχές δεν τους ειδοποίησαν εγκαίρως ώστε να μετακινήσουν τα οχήματά τους, προκειμένου να εκτελεστούν κανονικά οι εργασίες. Με αποτέλεσμα ο δήμος να κάνει την ασφαλτόστρωση στον δρόμο, ωστόσο το νέο οδόστρωμα πέρασε … δίπλα από τα αυτοκίνητα και τους κάδους σκουπιδιών!

Από σήμερα το Ρέθυμνο μπορεί να υπερηφανεύεται ότι έκανε την πρώτη ασφαλτόστρωση στον κόσμο, χωρίς να μετακινηθούν αυτοκίνητα!

Δείτε τις φωτογραφίες:

iefimerida.gr